Στο προηγούμενο επεισόδιο...
Η περυσινή δολοφονία του ηγέτη των μεταλλαγμένων
από τον πρώην πράκτορα της NSA Χένρι Γκάιρικ
ξεσήκωσε κύμα συμπάθειας προς αυτούς.
Η ομάδα θα είναι για πάντα οικογένειά μας,
αλλά, με την άφιξη του μωρού,
μήπως είναι ώρα να σκεφτούμε τη ζωή πέρα από τους Εξ-Μεν;
Πώς καθάρματα όπως εσείς έβαλαν χέρι σε τεχνολογία Φρουρών;
Δεν μας είχατε ικανούς να εξελιχθούμε κι εμείς;
Ξέρω ποιον πρέπει να δούμε για να βρούμε τον Μπόλιβαρ Τρασκ.
Τον άνθρωπο που σκότωσε τον Τσαρλς Εξέβιερ.
Ο Γκάιρικ με προειδοποίησε για σας.
Η διαθήκη του Τσαρλς Φράνσις Εξέβιερ.
Όλα όσα έχτισε
ανήκουν τώρα σε μένα, Εξ-Μεν μου.
ΜΑΓΚΝΙΤΟ
ΚΥΚΛΩΠΑΣ
ΤΖΙΝ ΓΚΡΕΪ
ΣΤΟΡΜ
ΓΟΥΛΒΕΡΙΝ
ΜΟΡΦ
ΡΟΓΚ
ΤΟ ΚΤΗΝΟΣ
ΓΚΑΜΠΙΤ
ΤΖΟΥΜΠΙΛΙ
ΜΠΙΣΟΠ
Η ΑΠΕΛΕΥΘΕΡΩΣΗ ΤΩΝ ΜΕΤΑΛΛΑΓΜΕΝΩΝ ΞΕΚΙΝΑ
Ένας επιβάτης παραμένει στη ρόδα,
με τη βόλτα στο λούνα παρκ να μετατρέπεται σε εφιάλτη.
Η παραμικρή απότομη κίνηση μπορεί να προκαλέσει κατάρρευση.
Όλα εντάξει, καλέ μου.
Έλα ήρεμα προς εμένα.
Αργά-αργά.
Κυρίες και κύριοι...
Αρτ;
Είναι αυτός που νομίζω;
Και σώζει ανθρώπους;
Αν και είναι πρόωρο να προβλεφθεί,
η επιρροή των πρόσφατων γεγονότων στις σχέσεις ανθρώπων-μεταλλαγμένων,
ένα πράγμα είναι σαφές και στις δυο πλευρές.
Δεν καταλαβαίνω.
Δεν με εμπιστευόταν ο Καθηγητής;
Μπορεί να το ερμηνεύουμε λάθος.
Μπορεί να το έκανε για μας.
Αναφορές έρχονται σωρηδόν από όλη τη Γη.
Μεταλλαγμένοι και άνθρωποι βοηθούνται και διασώζονται
από τον πρώην τρομοκράτη μεταλλαγμένο,
που αγνοείτο αφού απέτυχε να προκαλέσει την εξέγερση των μεταλλαγμένων,
μετά την περυσινή δολοφονία του Τσαρλς Εξέβιερ.
Όπως μαθαίνουμε, η διεθνής κοινότητα
παρακολουθεί στενά τις εξελίξεις, ενώ κάποιοι απαιτούν
ο απρόσμενος σωτήρας να λογοδοτήσει για τα παλαιότερα εγκλήματά του.
Αυτό είναι το σπίτι μας, γουρούνι!
Μόνο αυτό μας έχει απομείνει.
Μόνο αυτό μας αφήσατε, σκυλιά!
Λέτε ο απλός κόσμος να κοιμάται ήρεμα
ξέροντας ότι καραδοκούν δαίμονες σαν εσάς;
Σας παρακαλώ, μην πειράξετε τον Λιτς.
Πόσο χαμηλά πέφτετε εσείς οι άνθρωποι.
Αρνείστε σε αυτούς τους απόκληρους ακόμα και τη ζωή δίπλα στα απόβλητά σας.
Ηλεκτρισμός και μαγνητισμός είναι αναπόσπαστα συνδεδεμένοι.
Είσαι πολύ άτυχη
που έχεις να κάνεις με τον άρχοντα του μαγνητισμού.
Βρομομεταλλαγμένε!
Θα δεις τι έχεις να πάθεις...
Εσύ είσαι!
- Ο... - Μαγκνίτο.
Και σου υπόσχομαι, παιδί μου, ότι δεν θα φοβηθείς ποτέ ξανά.
Μα τι σκεφτόταν ο Καθηγητής;
"Ο μόνος ασφαλής, σίγουρος τρόπος να εξαλείψεις έναν εχθρό
"είναι να τον κάνεις φίλο".
Μαρκ Τουέιν.
Το Κτήνος δεν έχει άδικο. Κάποιο σχέδιο είχε ο Καθηγητής.
Έχω σκεφτεί πολλά σενάρια για το μέλλον, αλλά τον Μαγκνίτο αρχηγό μας;
Πρωτάκουστο.
Μήπως να επανέλθουμε στα προηγούμενα;
Πολλοί από μας εδώ έχουν τόσο λερωμένη τη φωλιά τους,
που δεν καθαρίζει όσο κι αν την τρίψουν.
Ίσως πρέπει να πάρουμε παράδειγμα από τον Καθηγητή,
να δώσουμε στον Έρικ μια ευκαιρία.
Κανόνισα οι Μόρλοκ
να μεταφερθούν στο μεταλλαγμένο έθνος της Τζενόσα.
Με λυπεί που κανείς σας, ούτε καν ο ίδιος ο Εξέβιερ,
δεν σκέφτηκε να αξιοποιήσει γι' αυτό τη διόλου αμελητέα περιουσία του.
Αλλά κι αυτό συγκαταλέγεται στα πολλά ζητήματα των μεταλλαγμένων
στα οποία μπορούμε να βελτιωθούμε και θα βελτιωθούμε, Εξ-Μεν μου.
Να υποθέσουμε
- ότι αυτοί οι βλάκες στον υπόνομο είναι... - Σώοι, μα όχι αβλαβείς.
Το τραγικό γεγονός ότι δεν ξαπόστειλα αυτούς τους σάπιενς
στα μαύρα κατάστιχα της ιστορίας αποτελεί απόδειξη της επιθυμίας μου
να τιμήσω το όραμα του Τσαρλς Εξέβιερ, όπου μεταλλαγμένοι και άνθρωποι...
συνυπάρχουν.
Καλά. Απόδειξέ το.
Άσε την Τζιν να σαρώσει το μυαλό σου και να δει τα σχέδιά σου.
Όχι, Σκοτ.
Τι; Αυτό έκανες με τον Γκάιρικ.
Μπήκα στο μυαλό του Γκάιρικ για πληροφορίες.
Άλλο αυτό κι άλλο να αξιολογήσω την ειλικρίνεια κάποιου.
Ακόμα κι αν έβρισκα τις προθέσεις του ειλικρινείς,
αυτό θα ίσχυε για σήμερα, γι' αυτήν την ώρα, αυτό το λεπτό.
Ας τον ελέγχουμε, λοιπόν, κάθε λεπτό και κάθε μέρα.
Είχα την ευχάριστη εντύπωση
ότι εσύ κι η κυρία Σάμερς θα μας αφήνατε.
Ούτε να το σκέφτεσαι. Δεν σε χάνω από τα μάτια μου.
Σκοτ, διάβασε ξανά τη διαθήκη.
Είτε σ' αρέσει είτε όχι, αυτό θέλησε ο Καθηγητής.
Σας παρακαλώ.
Δεν είχα πρόθεση να προκαλέσω δράματα ή διαμάχες.
Πρέπει να μας καταλάβεις. Για χρόνια ήσουν ο χειρότερος εχθρός μας.
Είναι φυσικό να σου ζητάμε αποδείξεις.
Στορμ,
είσαι ό,τι πιο κοντινό σε θεά θα γνωρίσουμε ποτέ.
Δεν αρνούμαι ελαφρά τη καρδία το αίτημά σου,
απαιτώντας την εμπιστοσύνη σου.
Αυτή ήταν η επιθυμία του Εξέβιερ.
Μπορεί να έκανε λάθος.
Τόσες φορές βρεθήκαμε πρόσωπο με πρόσωπο,
και να που επιτέλους αντιλαμβάνεστε αυτό που εγώ αντιλήφθηκα καιρό πριν.
Ότι ούτε καν ο Τσαρλς Εξέβιερ δεν ήταν αλάθητος.
Έχω να φορέσω αυτό το απολίθωμα
από τη μάχη στη Γαλάζια Πλευρά του Φεγγαριού.
Με είχε στοιχειώσει μια μοχθηρή κοσμική οντότητα
αποφασισμένη να καταστρέψει το σύμπαν.
Αλλά ήταν εκεί και ο Σκοτ,
μαχόμενος πλάι μου.
Φοβάσαι ότι πλέον δεν πρόκειται να φύγει,
τώρα που ανέλαβε αρχηγός ο Μαγκνίτο.
Μπορώ να σου πω κάτι;
Έχω ανάγκη να μιλήσω,
και να μη με κρίνεις πολύ αυστηρά.
Ούτε λέξη στον Σκοτ.
Έχεις τον λόγο μου, Τζιν.
Κάποιες φορές, όταν σκέφτομαι το μωρό,
το μέλλον του...
Αν είναι σαν εμάς,
πώς θα του πω ότι διαφέρει;
Ότι ο κόσμος θα του το υπενθυμίζει καθημερινά;
Ότι θα πρέπει να προσέχει, να είναι σε εγρήγορση, αλλιώς...
Εύχεσαι να γεννηθεί άνθρωπος.
Έχω αναρωτηθεί πώς θα ήταν να ήμουν άνθρωπος.
Είναι μια δελεαστική φαντασίωση.
Μετά, όμως, θυμάμαι ότι οι μεταλλάξεις μου με έφεραν σ' αυτήν την έπαυλη,
σ' αυτήν την οικογένεια,
σε μια αδερφή.
Σ' ευχαριστώ, Στορμ.
Από τότε που μπήκα στο μυαλό του Γκάιρικ,
έχω σταθερά την αίσθηση ότι θα γίνει κάτι τρομερό.
Αμάν, μιλάω σαν χαζή.
Όχι, Τζιν.
Μιλάς σαν μητέρα.
Η εμψυχωτική ομιλία σου
έφερε την ηρεμία που φέρνει ένας ταύρος σε υαλοπωλείο.
Θέλω να μείνω μόνος, Ρογκ.
Μου σηκώνεται η τρίχα,
έτσι που στραβοκοιτάς το παλιό σου κουβαδάκι.
Παλιά, όταν ήμασταν φίλοι,
πάντα ένιωθα τον Τσαρλς μες στο μυαλό μου.
Όχι ως εισβολέα, πιο πολύ ως παρουσία.
Ήμουν στη σκέψη του, κι αυτός στη δική μου.
Όταν οι δρόμοι μας χώρισαν,
είπα στον εαυτό μου ότι το είχα ανάγκη,
για να προστατευτώ από τις τηλεπαθητικές δυνάμεις του.
Αλλά ανησυχούσες ότι αν συνέχιζες να νιώθεις πόσο σε αγαπούσε,
δεν θα άντεχες να προχωρήσεις στη σταυροφορία σου.
Κι όμως, να 'σαι εδώ,
σαν τρόπαιο που κουβαλά στο στόμα της μια γατούλα.
Η θυσία του Εξέβιερ
δημιούργησε έναν κόσμο πιο ανεκτικό για τους μεταλλαγμένους.
Έχω υποχρέωση να τιμήσω την τελευταία επιθυμία του,
όσο κι αν οι Εξ-Μεν του δεν με εμπιστεύονται.
Μπορεί και να 'χουν δίκιο.
Το παρελθόν μου είναι διάσπαρτο από λάθη.
Όπως και το δικό μου. Το ξεχνάς;
Αλλά οι Εξ-Μεν με δέχτηκαν εδώ.
Το θέμα είναι ότι εγώ δεν απαίτησα την εμπιστοσύνη τους.
Την κέρδισα.
Φοβήθηκα ότι θα έκανες το παν
για να μη βρεθείς μόνη μαζί μου, Ρογκ.
Άραγε η ομάδα θα συνέχιζε να σε εμπιστεύεται αν ήξερε;
Πάει πολύς καιρός από τότε, Έρικ.
Και καλύτερα να μη σκαλίσουμε τα παλιά, σύμφωνοι;
Ετοιμαστείτε, Εξ-Μεν μου.
Δεν χάνουμε την ψυχραιμία μας όταν έρχονται οι καλοί.
Τι λέγαμε;
Ήρθαμε για τον Μαγκνίτο.
Σκέψου το καλά.
Τα όπλα μας είναι ανθεκτικά στις ηλεκτρομαγνητικές δυνάμεις σου.
Εγώ πρέπει να το σκεφτώ καλά;
Μαγκνίτο, με διαταγή της Επιτροπής του ΟΗΕ για τις Υπεράνθρωπες Δραστηριότητες,
σε συλλαμβάνω για εγκλήματα κατά της ανθρωπότητας.
Θα δικαστείς στην έδρα του ΟΗΕ.
Εφόσον καταφέρω να υπερασπιστώ τον εαυτό μου με επιτυχία
σε αυτό που καλόπιστα θα θεωρήσω πως θα είναι μια δίκαιη δίκη,
θα κερδίσω την εμπιστοσύνη σας;
Αυτό επιβάλλει η νομιμότητα.
Τότε...
παραδίνομαι.
Αυτά αποδεικνύουν περίτρανα την ενοχή του
ΜΕΤΑΛΛΑΓΜΕΝΟΙ: Η ΔΙΚΗ ΤΟΥ ΜΑΓΚΝΙΤΟ
και προδικάζουν με πόσο ζήλο
θα ξανάρχιζε την εκστρατεία του για να κυριαρχήσει στον πλανήτη,
στην περίπτωση που θα αθωωνόταν σήμερα.
Η δικαιοσύνη δεν μπορεί να περιμένει άλλο.
Κανένα νεότερο;
Η Κούπερ αραδιάζει κάθε παραστράτημα
του Μαγκνίτο, από δω μέχρι τον Αστεροειδή Μ.
Ο κόσμος έξω τα έχει πάρει και μόνο που του επέτρεψαν δίκη.
Δεν τον αδικώ.
Μήπως έχεις δει τον Σκοτ;
Είναι εκεί με τους άλλους,
μήπως ο Μαγκνίτο δώσει πάλι κανένα σόου.
Δεν μου το είπε.
Πολλά μένουν κρυφά τελευταία.
Κάτω οι μεταλλαγμένοι!
Ελάτε έξω, δειλοί!
Κάποτε θα θυμούνται αυτήν τη μέρα
ως την αρχή μιας νέας εποχής.
Η ανθρωπότητα θα πάρει το αίμα της πίσω.
Ο κόσμος έξω ζητά το κεφάλι των ΟΗΕδων όσο και του Μαγκνίτο.
Κάντε τζέρτζελο. Αποσπάστε τους την προσοχή.
Θα έχω μόνο μία βολή.
Τον λόγο έχει ο κατηγορούμενος.
Όταν ήμουν μικρό παιδί, τα σπίτια των ομοίων μου έγιναν στάχτη,
επειδή τολμήσαμε να δώσουμε άλλο όνομα στον Θεό.
Έπειτα, με κυνήγησαν οι δικοί μου,
μαζί με τους πρώην διώκτες τους.
Ως μεταλλαγμένος εκ γενετής, ήμουν ένα τέρας.
Ένα βδέλυγμα για τους ψευδεπίγραφους θεούς τους.
Στο λυπητερό τραγούδι της ιστορίας, υπάρχει ένα ρεφρέν.
Αν έχεις διαφορετική πίστη,
ερωτικές προτιμήσεις,
φύλο ή χρώμα δέρματος, τιμωρείσαι.
Αυτό το τραγούδι λέμε ο ένας στον άλλο.
Οι καταπιεσμένοι γίνονται καταπιεστές.
Ο Εξέβιερ το γνώριζε αυτό
και οραματίστηκε ότι μπορούμε να αλλάξουμε, να βρούμε την αρμονία.
Ένα μέλλον όπου άνθρωποι και μεταλλαγμένοι
θα αφήσουν πίσω το παρελθόν και, επιτέλους...
Λέτε ότι η δικαιοσύνη δεν μπορεί να περιμένει άλλο.
Πράγματι.
Το ίδιο κι η επούλωση των πληγών.
Όμορφα τα λόγια, μα δεν αρκούν για να επουλώσουν τις πληγές όσων βλάψατε.
Ούτε οι γεμάτες αγανάκτηση ρητορείες σας γιατρεύουν τις πληγές των μεταλλαγμένων.
Φτιάχνετε ρομπότ για να μας κυνηγούν,
κολάρα για να περιορίζουν τη δύναμή μας.
Η ανθρωπότητα πρέπει κάπως να προστατευτεί.
Να προστατευτεί;
Εδώ μιλάμε για εξόντωση!
Με τις πράξεις μου, είχα ως μόνο στόχο να εκδικηθώ εγκλήματα κατά των ομοίων μου,
όπως κι εσείς σήμερα εκδικείστε για εγκλήματα κατά των δικών σας.
Αν είναι όντως έτσι, θέλετε όντως να πιστέψουμε
ότι, αντιμέτωπος με αυτό που θεωρείτε εξόντωση,
θα ακολουθήσετε τον δρόμο του Τσαρλς Εξέβιερ;
Δεν με χαλάει να μην πάει καλά για τον Μαγκνίτο,
δεν συμφωνείς;
Έσπασαν τις μπάρες.
Είναι ανεξέλεγκτοι.
Κάντε χρήση καπνογόνων!
Οι διαδηλωτές έχουν σπάσει τον κλοιό.
Λογικά, θέλουν τον Μαγκνίτο.
Και τους δικαστές, κυρία.
Τι στο καλό κάναμε εμείς;
Επιτρέψατε δίκη σε ένα τέρας.
Γίνατε προδότες του είδους σας.
Για δες. Τηρείτε τους κανόνες, κι όμως σας έχουν στο στόχαστρο.
Στορμ, πρόσεχε τον Μαγκνίτο και τους δικαστές.
Εμείς θα ενισχύσουμε τους φρουρούς.
Σκοπός είναι η αποκλιμάκωση.
- Οι διαδηλωτές απαιτούν... - Τζιν, πρέπει να πάμε στην πόλη.
Το πλήθος έχει σαλτάρει τελείως.
Λόγκαν,
έρχεται...
Έρχεται.
Ποιος; Η Αποκάλυψη;
Το μωρό!
Φτου, να πάρει.
Πρόσεχε, Λόγκαν!
Στην άκρη!
Κάντε στην άκρη!
Κουράγιο, Τζίνι.
Φτάνουμε.
Δεν θα κρύβεσαι για πάντα, τέρας!
Μεταλλαγμένοι τέλος!
Ρογκ, απόκλεισε τον εξωτερικό χώρο.
Προς τα εκεί είναι οι προδότες!
Δεν είμαι βέβαιος για το είδος του όπλου στην πλάτη του,
αλλά η πανοπλία του
είναι κατασκευασμένη από ένα ανθεκτικό στην ενέργεια κράμα τιτανίου.
Το όνομά σου;
Δήμιος.
Θέλω να σιγουρευτώ ότι το γενετικό τέρας θα πληρώσει για τα εγκλήματά του.
Βρομομεταλλαγμένοι!
Πιάστε τους!
Δεύτερος γύρος. Απορρόφησε αυτό!
Χτύπησες τους φίλους μου;
Τώρα θα λογοδοτήσεις σε μένα.
Η ανθρωπότητα δεν λογοδοτεί σε κανέναν!
Ξέρεις τι απεχθάνομαι στο σινάφι σας;
Ότι κάνετε λες και περνάτε δύσκολα.
Κι οι άνθρωποι περνάνε δύσκολα.
Πιο δύσκολα!
Αλλά εμείς έχουμε την αξιοπρέπεια να μην κλαιγόμαστε γι' αυτό.
Γκέγκε; Η κλάψα είναι το θέμα.
Μισώ την κλάψα σας όσο μισώ κι εσάς.
Σκοτ, κάνε γρήγορα!
Τζιν, πονάς.
Έρχεται το μωρό, Σκοτ.
Στορμ, η Τζιν γεννάει.
Είναι εδώ ο Μορφ, αλλά χάνουμε έδαφος!
Ρογκ, πήγαινε αμέσως τον Κύκλωπα στην Τζιν.
Εγώ κι ο Μαγκνίτο θα προστατέψουμε τους δικαστές.
Πρόσεχε, Στορμ. Μιλάμε για τον Μαγκνίτο.
Σ' αυτές τις συνθήκες, δεν έχουμε επιλογή.
Θέλω τους άντρες σας σε κάθε πόρτα.
Αυτοί στον προθάλαμο να βοηθήσουν τους άλλους Εξ-Μεν.
Εσύ βγάλε το κολάρο του Μαγκνίτο. Εσύ...
- Ποια νομίζει πως είναι... - Μην το σκέφτεστε.
Σωπάστε. Ακολουθήστε τις διαταγές μου και θα βγείτε ζωντανοί.
Τι εννοείς ότι δεν ξεγεννάς μεταλλαγμένες;
Δεν ελέγχετε πλήρως τις δυνάμεις σας.
Αν χρειαστεί καισαρική τομή...
Θα σου δείξω εγώ τι εστί τομή, αγορίνα.
Τζιν.
Αγάπη μου, εδώ είμαι.
Ο γιατρός αρνείται να ξεγεννήσει το μωρό μας.
Ρογκ, μπορείς να μεταγγίσεις σε σένα τις ιατρικές του γνώσεις;
Δεν κατάλαβα; Να κάνει τι;
Κύκλωπα, αν κατά λάθος αγγίξω το μωρό σας, οι δυνάμεις μου...
Ρογκ, σου έχω εμπιστοσύνη.
Κι οι δύο σού έχουμε.
Φτάνει! Πρέπει όλοι σας να...
Συγγνώμη, καλέ μου.
Φλεβοκαθετήρα και δωμάτιο για την κυρία.
- Σας βρήκαμε, μεταλλαγμένοι! - Εμπρός!
Σιχαμεροί μεταλλαγμένοι!
Μαγκνίτο.
Πιάστε τους!
Αφού είστε ζώα,
μπείτε σε κλουβί!
Για να δούμε αν η διάθεση του όχλου
αλλάζει με ένα ηλεκτροσόκ καλής συμπεριφοράς.
Μαγκνίτο!
Στορμ!
Ο άνεμος χάθηκε.
Δεν τον νιώθω, ούτε την υγρασία,
ούτε τον αέρα.
Τι μου έκανε αυτός ο τύπος;
Μαγκνίτο, δεν ήταν αυτός ο σκοπός μας.
Ψέματα.
Αυτό είναι το δικό σας όραμα.
Οι όμοιοί μου τσακισμένοι ενώπιόν σας,
αδύναμοι και φοβισμένοι.
Οι Εξ-Μεν έχουν χρησιμοποιήσει τη φοβερή τους δύναμη με μόνο σκοπό
να προστατέψουν έναν κόσμο που τους μισεί και τους φοβάται.
Και ιδού η ανταμοιβή τους.
Τι πρέπει να κάνουμε για να είμαστε αρκετά καλοί για σας;
Εδώ οδηγεί η επίδειξη ηθικής ανωτερότητας;
Αν είναι έτσι, όπως έχω πει πάρα πολλές φορές στο παρελθόν,
ποτέ ξανά.
Όχι!
Άφησέ μας! Όχι!
Αμάν.
Μισαλλόδοξε,
αγνώμονα,
συκοφάντη, σκουλήκι.
Τόσο μικρός, που θα σε έλιωνα με ένα πάτημα.
Κάποτε θα σας τσάκιζα όλους γι' αυτό που συνέβη στη Στορμ.
Σήμερα, όμως,
σε έσωσα από τον εαυτό σου,
διότι ένας καλός μου φίλος με προκάλεσε να θυμηθώ αυτήν την όψη της Γης.
Πόσο αχανής είναι, σε αντιδιαστολή με το πόσο τη μικραίνουμε.
Ο Τσαρλς Εξέβιερ μου εμπιστεύθηκε το όραμά του,
κι αυτό δεν απαιτεί από σας να μας αγαπήσετε ή να μας αγκαλιάσετε,
αλλά απλώς να αποδεχτείτε ότι μοιραζόμαστε αυτόν τον κόσμο,
ότι έχουμε κοινό μέλλον
κι ότι το είδος μου, όπως και το δικό σας, έχει δικαίωμα να μένει εδώ.
Προσπαθώ να γίνω καλύτερος.
Σας παρακαλώ...
Μη με αναγκάσετε να σας στενοχωρήσω.
Κοίτα, έχει τα μάτια σου.
Δεν πρέπει να του βρούμε όνομα;
Σκεφτόμουν το "Νέιθαν".
Ναι.
Αυτός είναι ο γιος μου, ο Νέιθαν Σάμερς.
Νέιθαν Τσαρλς Σάμερς.
Αυτήν την εβδομάδα ο ΟΗΕ εξέπληξε τον πλανήτη
δίνοντας χάρη στον Μαγκνίτο,
κατά μεγάλο βαθμό λόγω της συμβολής του πρώην τρομοκράτη
στη διάσωση των δικαστών και την καταστολή της εξέγερσης.
Σε ακόμα μία ένδειξη καλής θέλησης,
για τη βελτίωση των σχέσεων με τα μεταλλαγμένα αδέλφια μας,
θα αρχίσουμε συνομιλίες για την ένταξη του μεταλλαγμένου έθνους της Τζενόσα
στον Οργανισμό Ηνωμένων Εθνών.
- Δηλητήριο; - Σκούρο καβούρδισμα.
Η Τζενόσα στον ΟΗΕ.
Δεν περίμενα να το δω αυτό.
Μαθαίνω ότι εσύ κι η Τζιν κάνατε σχέδια να φύγετε.
Συνεπώς με εμπιστεύεσαι
να συνεχίσω το όραμα του Εξέβιερ;
Είχε εμπιστοσύνη σε σένα κι εγώ σε εκείνον.
Αυτό θα πρέπει να μου αρκεί.
Αν μου επιτρέπεις μια συμβουλή, Σκοτ.
Να προσέχετε.
Να είστε σε εγρήγορση.
Οι τραγωδίες σε δελεάζουν με λίγη καλή τύχη.
Ήταν μια καλή εβδομάδα για το είδος μας.
Όχι χωρίς κόστος, όμως.
Τα κολάρα-αναστολείς εκπέμπουν ραδιενέργεια
που εξουδετερώνει προσωρινά τις μεταλλαγμένες δυνάμεις μας.
Το λέιζερ του Εκτελεστή
εξαπέλυσε μια συμπυκνωμένη δόση της ίδιας ακτινοβολίας.
Επιδρά γενετικά σε επίπεδο κυττάρου,
καταστέλλοντας τις ικανότητές μας χωρίς να χρειάζεται κολάρο.
Ορόρο...
Πόσο θα κρατήσει;
- Χρειάζονται περαιτέρω εξετάσεις πριν... - Χανκ, σε παρακαλώ.
Πόσο θα κρατήσει;
Οι επιπτώσεις δείχνουν μόνιμες.
Θα βρούμε λύση.
Εγώ κι ο Σκοτ δεν το κουνάμε από δω.
Όχι πριν γίνεις καλά. Σου το υπόσχομαι.
Κτήνος, να επικοινωνήσουμε με το νησί Μιουρ.
Τζιν, αδερφή μου.
Απ' όλους τους Εξ-Μεν, εσύ ξέρεις καλύτερα τον πόνο του αποχαιρετισμού,
αφού το έχεις περάσει τόσες φορές.
Σου ζητώ, λοιπόν, να βοηθήσεις τους άλλους να καταλάβουν
γιατί δεν μπορούσα να μείνω για να τους αποχαιρετήσω η ίδια.
Έχω ακλόνητη πίστη στο μέλλον της οικογένειάς σας.
Δεν μπορώ να σας στερήσω ένα δέσιμο που κερδίσατε με το σπαθί σας.
Είναι στην ανθρώπινη φύση να αποζητάμε την επικοινωνία,
όπως και στη φύση των μεταλλαγμένων να θέλουν να τους ακούν,
να τους βλέπουν,
να νιώθουν επιτέλους μια άλλη ψυχή να κατανοεί τη δική τους.
Η επικοινωνία είναι ένας εύθραυστος θησαυρός.
Γι' αυτήν κάνουμε τόσο πολλές θυσίες.
Μόνο και μόνο για να τη δούμε κάποιες φορές να θρυμματίζεται ξαφνικά,
αλλάζοντας τη ζωή μας για πάντα.
Δεν μας ενώνει πια ο ίδιος δεσμός, Τζιν.
Πλέον περιπλανιόμαστε σε δυο πολύ διαφορετικούς κόσμους.
Να 'σαι σίγουρη, όμως, πως θα κρατήσω στην καρδιά μου όσα ζήσαμε μαζί ως Εξ-Μεν,
αναμνήσεις που ήδη μοιάζουν να ανήκουν σε ένα μακρινό παρελθόν.
"Σαν τη ζωή μιας άλλης γυναίκας.
"Ή σαν το όνειρο κάποιου.
"Με αγάπη, Ορόρο".
Αν δεν είχα φύγει από τον ΟΗΕ, θα μπορούσα...
Έκανες αυτό που έπρεπε.
Όπως κι η Στορμ.
Και θα σεβαστούμε την απόφασή της.
Σοβαρά;
Η σφαίρα έγραφε το δικό σου όνομα.
Εσύ θα έπρεπε να φεύγεις, φίλε μου.
Δεν με πείθει.
Καθόλου, όμως.
Θα τραβηχτεί μία μέρα με τον απλό κόσμο
και θα έρθει πίσω,
χαρούμενη σαν...
Τι σας έλεγα;
Γύρισε!
Τζιν;
Χρειάζομαι τους Εξ-Μεν.
Τι; Τζιν;
ΚΥΚΛΩΠΑΣ - Τα μάτια του εκπέμπουν δονητικές ακτίνες
ΤΖΙΝ ΓΚΡΕΪ - Διαθέτει τηλεπαθητικές και τηλεκινητικές δυνάμεις
ΓΚΑΜΠΙΤ - Φορτίζει αντικείμενα με εκρηκτική κινητική ενέργεια
ΣΤΟΡΜ - Ελέγχει και χειραγωγεί τις δυνάμεις της φύσης
ΚΤΗΝΟΣ - Υπεράνθρωπη δύναμη και ευκινησία Διανοητική ιδιοφυΐα
ΤΖΟΥΜΠΙΛΙ - Παράγει εκρηκτικά πλασμοειδή πυροτεχνικής ενέργειας
ΒΑΣΙΣΜΕΝΟ ΣΤΑ ΚΟΜΙΚΣ ΤΗΣ MARVEL
ΤΑ MARVEL STUDIOS ΠΑΡΟΥΣΙΑΖΟΥΝ
Απόδοση διαλόγων: Ειρήνη Παπαδάκη